คลังชงนายกปราบบุหรี่เถื่อน
สรรพสามิตวาง 6 มาตรการ ปราบบุหรี่เถื่อนทำรัฐสูญรายได้ 5,000 ล้านบาท
23 มี.ค. 2554

สรรพสามิตวาง 6 มาตรการ ปราบบุหรี่เถื่อนทำรัฐสูญรายได้ 5,000 ล้านบาท
นายมั่น พัธโนทัย รมช.คลัง ในฐานะประธานคณะกรรมการบริหารการป้องกันและปราบปรามบุหรี่ผิดกฎหมาย กล่าวว่า จะกรอบการทำงานปราบบุหรี่เถื่อนจำนวน 6 ข้อ ให้นายอภิสิทธิ์ เวชชาชีวะ นายกรัฐมนตรี ในฐานะประธานคณะกรรมการป้องกันและปราบปรามบุหรี่ผิดกฎหมาย ภายในกลางเดือน เม.ย.นี้
จากข้อมูลเบื้องต้นพบว่า คนไทยบริโภคบุหรี่ 1,800 ซองต่อปี มูลค่าประมาณ 3.6 หมื่นล้านบาท โดยมีบุหรี่เถื่อนทะลักเข้ามาประมาณ 10% หรือราว 180 ล้านซอง ทำให้รัฐขาดรายได้ประมาณ 5,000 ล้านบาท  สำหรับกรอบการทำงาน 6 ข้อ ประกอบด้วย
1.สร้างศูนย์ข้อมูลและข่าวกรองเพื่อป้องกันและปราบปรามการค้ายาสูบผิดกฎหมาย ร่วมกับหน่วยราชการและเอกชนที่เกี่ยวข้อง
2.สร้างภาคีเครือข่ายร่วมดำเนินการปราบปราม 
3.พัฒนาระบบแสตมป์เพื่อให้สามารถกำกับ ติดตาม และแยกแยะยาสูบที่เสียภาษีถูกต้องกับที่ผิดกฎหมายได้ง่ายขึ้น 
4.พัฒนาระบบใบอนุญาตและผลิตจำหน่ายยาสูบ และปรับเพิ่มอัตราค่าธรรมเนียม ใบอนุญาตให้ครอบคลุมผู้มีส่วนเกี่ยวข้องหลัก
5.เพิ่มบทลงโทษ และพัฒนาระบบการใช้บทลงโทษที่มีประสิทธิผล และ
6.พัฒนาระบบการบริหารจัดเก็บภาษียาสูบและแก้ไขกฎหมายยาสูบให้ครอบคลุมยาสูบทุกประเภท